El comerç de Burjassot sorteja 1.500€ en xecs regal i tres sopars pel Dia de la Mare
2025-07-24

El primer diumenge de maig és un dels més especials de l’any ja que se celebra el Dia de la Mare. Una jornada emotiva i en la qual, tradicionalment, les famílies es reuneixen entorn a la figura materna.

Per a celebrar aquest bonic dia, fomentar les compres en el comerç local i motivar a la ciutadania a adquirir els seus detalls per a aqueix dia en el municipi, el teixit comercial de Burjassot s’ha unit en la Campanya del Dia de la Mare 2021 i sortejarà 1.500€ en xecs regal i tres sopars per comprar en els comerços associats.

Comptant amb el suport de la regidoria de Comerç, dirigida per Rosa Coca, a través de CEMEF, per al desenvolupament de la campanya s’han unit l’Associació de Comerç i Serveis, Empresaris de Burjassot, Codemer, que aglutina als comerços del Mercat Municipal L’Almara i AHORA Burjassot, l’associació dels hostalers de Burjassot. També participa en la campanya Caixa Popular.

Entrar en el sorteig dels xecs regal i dels tres sopars és molt fàcil: quan les veïnes i els veïns de Burjassot realitzen les seues compres en els comerços associats, se’ls entregarà un bitllet que hauran d’emplenar amb les seues dades i depositar-lo en les urnes que estaran situades en el Mercat Municipal L’Almara i la seu de l’Associació de Comerç, situada en la carretera de Llíria, 31.

El sorteig tindrà lloc el divendres 7 de maig i, des de les diferents associacions participants, es posaran en contacte amb els afortunats.